Spanar Jaya

Spanar Jaya merupakan sebuah siri televisyen komedi Malaysia terbitan 10 on 10 Pictures. Sitkom ini bersiaran di ntv7 dari 8 Mac 1999 hingga 27 September 2005. Dibintangi oleh Rambo Chin, Ahmad Idham, Zaibo, Wardina Safiyyah, Opie Zami, Ramasundran Rengan, Sharifah Sofia, Annahita Bakavoli, Syed Hussein dan Deanna Yusoff, ia mengisahkan Pak Selamat, seorang peniaga kecil yang bercita-cita mencari kejayaan dalam dunia perniagaan.

Ini merupakan lakonan terakhir mendiang Rambo Chin sebelum kematiannya pada 7 Ogos 2001 akibat serangan jantung dan turut dibintangi oleh mendiang Shuba Jay sebelum kematiannya pada 17 Julai 2014 akibat nahas pesawat Penerbangan 17 Penerbangan Malaysia. Pada tahun 2015, Spanar Jaya telah disenaraikan oleh portal Yahoo! News sebagai salah satu rancangan sitkom tempatan paling diingati.

Pada Disember 2018, Spanar Jaya diterbitkan semula dengan versi baru yang diberi judul Spanar Jaya X yang memulakan tayangan perdana di TV3 pada 2 Februari 2019, sempena ulang tahun ke-20 sitkom ini.

Sinopsis
Mengisahkan situasi di sebuah bengkel membaiki motokar dengan memaparkan pelbagai isu semasa. Spanar Jaya menampilkan watak, Pak Selamat seorang peniaga kecil yang bercita-cita mencari kejayaan dalam dunia perniagaan. Iskandar pula seorang pemuda lulusan dari universiti luar negara dalam bidang kejuruteraan dan berminat mengenai permotoran lalu memilih untuk berkerja di sebuah bengkel. Siri itu juga menampilan watak seorang pemuda yang berhijrah dari luar Kuala Lumpur untuk mencari pekerjaan dan bekerja di bengkel Spanar Jaya.

Pelakon

Pelakon utama
 Zaibo sebagai Pak Selamat, pemilik bengkel Spanar Jaya dan bapa kepada Misha & bapa mentua Iskandar (Musim 1-7)
 Rambo Chin sebagai Stanley, kawan kepada Pak Selamat & Moorthy yang bersikap ceria (Musim 1-3)
 Ahmad Idham sebagai Iskandar, Ketua Mekanik Spanar Jaya merangkap teman lelaki/suami kepada Misha (Musim 1-5 kemudian kembali musim terakhir)
 Wardina Safiyyah sebagai Misha, anak kepada Pak Selamat  (Musim 1-5 kemudian kembali musim terakhir)
 Ramasundran Rengan sebagai Moorthi, seorang pemandu dan kawan kepada Pak Selamat dan Stanley (Musim 1-7)
 Opie Zami sebagai Amir @ Mat Rock, mekanik Spanar Jaya yang bercita-cita sebagai penyanyi rock dan peminat XPDC, Awie  (Musim 1-7)
 Sharifah Sofia sebagai Aishah, sepupu kepada Misha dan anak saudara Pak Selamat yang menjadi pembantu pejabat bengkel sementara (Musim 3)
 Deanna Yusoff sebagai Claudia (Musim 2 sebagai pelakon undangan kemudian menjadi sebahagian Spanar Jaya dalam musim 3-7), seorang gadis warga Jerman yang bekerja di Spanar Jaya dan pernah menaruh hati dengan Iskandar
 Bob Azrai sebagai Eddie Lentok (Musim 2-7), pemilik Rindu Records seorang cakap besar
 Radhi Khalid sebagai Abdulla(dipertengahan musim 1-7), penghijrah dari Bangladesh yang bekerja cuci kereta suka cakap besar
 Annahita Bakavoli sebagai Khaty (Musim 5-7), anak saudara kepada Pak Selamat
 Syed Hussein sebagai Razlan (Musim 5-7), ketua mekanik Spanar Jaya yang menggantikan posisi Iskandar
 Awang Buncit sebagai Mamak (Musim 1-4), peniaga warung
 Sandra Sodhy sebagai Lucy (Musim 4-7)
 Sazzy Falak sebagai Alin (Musim 6), mekanik wanita kedua di Spanar Jaya selepas Claudia namun di musim 4 sazzy membawa watak Hani sebagai pekerja failing
 Sheila Rusly sebagai Mak Lang (Musim 5-7), ibu saudara kepada Razlan yang bekerja sebagai jurujual kereta mewah

Pelakon undangan
Spanar Jaya turut menampilkan barisan pelakon undangan setiap siri.

 Sarimah Ibrahim
 Maman
 Loloq
 Imuda
 Yasin Sulaiman
 Normala Samsudin
 Erra Fazira
 Rosyam Nor
 Shuba Jay
 Mimie Malik
 Osman Kering
 Din Beramboi
 Sulaiman Yassin
 Jasmin Hamid 
 Zaidi Omar
 Riezman Khuzaimi
 Chef Wan 
 Eizlan Yusof 
 Ruhil Amani
 Ary Malik
 Noraini Hashim 
 M. Rajoli
 Malek Noor
 Jeffrydin
 XPDC
 Ghazali Abu Noh
 Jalaluddin Hassan
 Tasha Shilla
 Fasha Sandha
 Salina Saibi
 Zarynn Min
 Azhar Sulaiman
 KRU
 Awie
 Kartina Aziz
 Amy Search
 Azwan Ali
 Nasha Aziz
 Ridzuan Hashim
 Shamsul Ghau Ghau
 Azman Nor
 Nasir Bilal Khan
 Zami Ismail
 Hamid Gurkha
 Rosnah Mat Aris
 Lisdawati

Penerbitan
Spanar Jaya diterbitkan oleh Tiara Jacquelina untuk syarikat 10 on 10 Pictures. Konsep sitkom ini ialah cetusan idea Loloq, Mamat Khalid dan Norenshah Sahari, skrip Spanar Jaya ditulis oleh Deen Ali dan Yasmin Yahya Nassim. Azraai Kamaruddin berkhidmat sebagai penerbit eksekutif.

Episod

Siaran semula
Sitkom ini pernah diulang siar di Astro Warna. Pada 5 Mac 2018, ntv7 menayangkan semula sitkom ini atas permintaan ramai.

Pada tahun 2012, pelakon utamanya, Wardina Saffiyah mengeluarkan kenyataan berhubung penyiaran semula Spanar Jaya dan mengatakan bahawa penampilan beliau kini dan dahulu dalam siri itu jauh berbeza. Wardina juga berkata beliau tidak mempunyai hak untuk menghalang siaran semula sitkom tersebut di TV kerana ramai peminat yang merindui Spanar Jaya.

Lihat juga
 Senarai rancangan yang disiarkan oleh ntv7

Rujukan

Pautan luar
 
 

Rancangan ntv7
Rancangan televisyen Malaysia